b'\n_START_ARTICLE_\nWikibesedilo\n_START_PARAGRAPH_\nWikibesedilo ali wiki markup je raz\xc5\xa1irljivi lahki ozna\xc4\x8devalni jezik, ki se uporablja za pisanje strani na spletnih straneh wiki kot je Wikipedija. Njegov osnovni namen je, da se s pomo\xc4\x8djo programske opreme wiki pretvori v HTML._NEWLINE_Za ta jezik ni splo\xc5\xa1no sprejetega standarda. Skladnja, struktura, klju\xc4\x8dne besede in tako dalje so odvisne od programske opreme wiki, ki se uporablja na dolo\xc4\x8denem spleti\xc5\xa1\xc4\x8du. Npr., vsi jeziki wikibesedila imajo preprost na\xc4\x8din za hiperpovezovanje na druge strani znotraj spleti\xc5\xa1\xc4\x8da, ampak obstaja ve\xc4\x8d razli\xc4\x8dnih dogovorov o skladnji teh povezav. Veliko wikijev, \xc5\xa1e posebno tisti zgodnej\xc5\xa1i, uporabljajo CamelCase za ozna\xc4\x8devanje besed, ki morajo biti avtomatsko povezane. V MediaWiki je ta dogovor nadome\xc5\xa1\xc4\x8den z ozna\xc4\x8devalnikom [[\xe2\x80\xa6]], ki ga Wikipedija imenuje\xc2\xa0\xc2\xbbfree links\xc2\xab._NEWLINE_Razli\xc4\x8dno programje Wiki lahko znotraj wikibesedila podpira razli\xc4\x8dno mno\xc5\xbeico elementov HTML. V nekaterih primerih lahko posamezne wiki strani skonfigurirajo dovoljene elemente HTML. MediaWiki podpira ve\xc4\x8dino splo\xc5\xa1nih ozna\xc4\x8devalnikov HTML.'